Vyf plante wat maklik in SA groeiSuid-Afrika vier Sondag 20 Oktober Tuindag. Dié dag gaan daaroor om tyd in jou tuin deur te bring en die harde werk wat jy deur die jaar ingesit het, te waardeer. Al kriewel jou “groen vingers” om dié plante so gou moontlik te plant, moet jy liefs uithou tot ná Tuindag voor jy ŉ kwekery instorm. Plant dit later en bewonder dan jou handewerk op volgende jaar se Tuindag! Dié plante het nie baie water nodig om te oorleef nie, maar helder steeds jou tuin op met hul mooi kleure. Dit is die perfekte plantkeuse vir Suid-Afrikaanse tuine. Spekboom (Foto: Life is a garden) Die spekboom kom oorspronklik van die Oos-Kaap af en het nie baie water nodig om te oorleef nie. Spekbome verbeter ook die gehalte van die suurstof wat ons inasem, wat help om lugbesoedeling te bestry. Strelitzia (Foto: Pixabay) Dié plant, met sy interessante oranje-rooi-en-blou blomsamestelling is afkomstig van Suid-Afrika. Dit is ook bekend as “Birds of paradise”-plante. bygies (Foto: Life is a garden) Vygies is vrolik en kleurryk sonder om baie water nodig te hê. Jy kan hulle in potte plant. Vygies kom in ŉ verskeidenheid van kleure soos pers, oranje, wit en pienk voor. Clivia (Foto: Pixabay) Clivia-plante lewer pragtige oranje blomme. Hulle kom slegs in Suid-Afrika en Swaziland voor en is ook bekend as Natal-lelies of boslelies. “Jelly Beans” (Foto: Pixabay) Die “Jelly bean”-plant kry sy naam van sy voorkoms af. Dit is ŉ vetplant waarvan die blare in die vorm van jelly bean-lekkers uitgroei. Die plant kom oorspronklik van Meksiko af, maar aard net so goed in Suid-Afrika en het nie baie water en sorg nodig nie.